Klimadommen får konsekvenser - VGD
trondhjem 28. apr.
Klimadommen får konsekvenser
Høyesteretts dom i klimasøksmålet til Greenpeace og Natur og ungdom ble fremstilt som et nederlag for klima- og miljøverninteressene og sier for staten fordi dommen legger en så høy terskel for når en domstol kan overprøve enkeltvedtak i petroleumspolitikken begrunnet i folks rett til et levelig miljø at denne retten er i praksis lagt død. Spørsmålet om petroleumspolitikkens klimakonsekvenser er akseptable er ifølge Høyesterett et politisk og ikke et juridisk spørsmål.
Jeg finner den delen av dommen skuffende og lite innsiktfull. Spørsmålet om petroleumspolitikkens miljø- og klimapåvirkning er et naturvitenskapelig spørsmål. Dette er ikke noe politikere kan mene hva de vil om. Oljen og gassen som tas opp vil gi miljø- og klimakonsekvenser bestemt av naturlovene.
En del av dommen som har fått mindre oppmerksomhet er at Høyesterett mener grunnlovens miljøparagraf pålegger politiske myndigheter å utrede miljø- og klimakonsekvensene av vedtakene som fattes og at det bør gjøres når myndighetene godkjenner eller avslår selskapenes konkrete planer for utbygging og drift av de tildelte konsesjonene (de såkalte PUD'er). Denne utredning skal inkludere både lokale drifts og utbyggingsutslipp og utslipp oljen/gassen forbrennes i utlandet.
Det er ifølge Høyesterett opp til politikerne å bestemme om klimakonsekvensene av norsk petroleumspolitikk er til å leve med eller ei. På det punktet tapte miljøinteressene. Men det er ikke sikkert at det er et så stort nederlag fordi politikerne har selv definert hvor listen skal ligge for akseptable klimaendringer ved å inngå Parisavtalen. Den gir et klart mål for maks. global oppvarming som Norske politiske myndigheter har juridisk bundet seg til å nå.
Stortingets kontrollorgan for menneskerettigheter, NIM, har studert klimadommen og vurdert hvilke konsekvenser den får for myndighetenes saksbehandling innen petroleumssektoren. Det er i dag en høring på Stortinget om denne gjennomgangen. NIM mener at dommen pålegger myndighetene å vurdere om oljetillatelser er forsvarlige innenfor Parisavtalens målsetninger eller ei, og at staten forpliktes til å nekte oljeselskapene å utvinne oljen/gassen dersom de ikke er i samsvar med Parisavtalens mål. NIM mener dessuten at flere nylige tildelte oljelisenser er ugyldige fordi staten har ikke vurdert deres klimaeffekt i forhold til Parisavtalen.
Dette vil øke temperaturen i klima versus oljedebatten fordi vitenskapen er krystallklar på at det allerede er funnet/påvist 3 ganger så mye fossilt brennstoff som det er "plass til" innenfor Parisvtalens målsetning. Petroleumsinteressene skal få problemer med å fremstille norsk petroleumspolitikk som "klimavennlig" om de følger høyesterettsdommens føringer på hvordan en slik vurdering skal gjøres.
https://www.vg.no/nyheter/innenriks/i/Rr0xEa/disse-oljetillatelsene-kan-vaere-ulovlige
Dessuten er ikke siste ord sagt. Den Europeiske Menneskerettsdomstolen har tatt opp miljøorganisasjonenes anke av Høyesterettsdommen til behandling.